**Η ελεημοσύνη βασίλισσα των αρετών**

|  |  |
| --- | --- |
| Ἀγαπητοί, μὴ γινώμεθα τῶν ἀλόγων θηριωδέστεροι. |  |
| Ἐκείνοις πάντα κοινὰ καὶ οὐδὲν τοῦ ἄλλου πλέον ἔχει· |  |
| σὺ δὲ ἄνθρωπος ὤν, θηρίου γίνῃ χαλεπώτερος, |  |
| μυρίων πενήτων τροφὰς μιᾷ κατακλείων οἰκίᾳ. |  |
| Καίτοι γε οὐχ ἡ φύσις ἡμῖν μόνη κοινή, |  |
| ἀλλὰ καὶ ἕτερα πλείονα· |  |
| οὐρανὸς κοινὸς καὶ ἥλιος καὶ σελήνη καὶ ἀστέρες καὶ ἀὴρ καὶ θάλασσα καὶ γῆ καὶ ζωὴ καὶ τελευτὴ καὶ γῆρας καὶ νόσος καὶ ὑγεία καὶ χρεία τροφῆς καὶ ἐνδυμάτων. |  |
| Πῶς οὖν οὐκ ἄτοπον |  |
| τοὺς ἐν τοσούτοις κοινωνοῦντας ἀλλήλοις |  |
| ἐν τοῖς χρήμασιν οὕτως εἶναι πλεονέκτας, |  |
| καὶ τὴν αὐτὴν μὴ διατηρεῖν ἰσονομίαν; |  |
| Ὁ γὰρ θάνατος τῆς μὲν ἀπολαύσεως ἀπάγει, |  |
| πρὸς δὲ τὰς εὐθύνας ἄγει. |  |
| Ἵν’ οὖν μὴ τοῦτο γένηται, |  |
| πολλῇ χρησώμεθα τῇ ἐλεημοσύνῃ. |  |
| Αὔτη γάρ ἐστιν ἡ βασίλισσα τῶν ἀρετῶν, |  |
| ἥ καὶ ἑξαιρήσεται ἡμᾶς τῆς τιμωρίας. |  |
| Τὰ περιττὰ δὴ ποιήσωμεν χρήσιμα, |  |
| τὸν πολὺν προέμενοι πλοῦτον, |  |
| καὶ ἐν τῇ ἡμέρᾳ τῆς κρίσεως, |  |
| κἄν μυρία ὧμεν πεπλημμεληκότες, |  |
| ὁ Θεὸς μεταδώσει συγγνώμης ἡμῖν. |  |